Wilhelm Heyne a fondat editura, căreia i-a dat propriul nume, pe 15 februarie 1934 la Dresda. Primii autori publicați au fost Reinhold Conrad Muschler ("Die Unbekannte"), Werner Bergengruen ("Die drei Falken"), Ernst Moritz Mungenast ("Cristoph Gadar") și Arthur-Heinz Lehmann ("Rauhbautz will auch leben!"), precum și scriitoarea americană Gwen Bristow cu "Tiefer Süden". În 1940, Franz Schneekluth, care devenise director al editurii în 1935, a dobândit un pachet minoritar de acțiuni în cadrul companiei Wilhelm Heyne Verlag. În timpul raidurilor aeriene asupra Dresdei clădirea editurii de pe Reichsstrasse a fost complet distrusă.